
Referat
Privind suplimentarea finantarii acordate de Consiliul Local Timisoara prin HCL 117/03.04.2007
Prin adresa nr. SC2007-23413/23.10.2007 C.S.” Rugby Club Municipal„ Timisoara solicită suplimentarea finanţării acordate de consiliul local  prin HCL117/03.04.2007, cu 350 000 lei care reprezintă acoperirea cheltuielilor necesare obţinerii performanţelor sportive pe anul 2007 (achiziţionarea echipamentelor sportive, deplasări pentru campionate, turnee). 
Conform  adresei nr.221/13.09.2007 a  Agenţiei Nationale pentru Sport, echipa de handbal feminin a Clubului Sportiv  Universitatea Timişoara Izometal a retrogradat din Liga Naţională a Campionatului Naţional de Handbal feminin.

În consecinţă, se diminuează finanţarea acordată Clubului Sportiv Universitatea Timişoara Izometal handbal feminin prin HCL113/2007 datorită nerespectării clauzelor contractuale respectiv a Art.4.2.7 din contractul de asociere care  specifică necesitatea obţinerii unei clasări în primele trei locuri în campionatul naţional sau o cupă a României.

Prin urmare, suplimentarea finanţării alocate pe anul 2007 C.S.” Rugby Club Municipal„ Timisoara este posibilă prin transferarea sumei de 350.000 lei de la Clubului Sportiv Universitatea Timişoara Izometal handbal feminin.

Potrivit art. 36 alin (7) lit. a din Legea 215 a administraţiei publice locale republicate (Consiliul Local „hotărăşte, în condiţiile legii, cooperarea sau asocierea cu persoane juridice romane sau străine, în vederea finanţării şi realizării în comun a unor acţiuni, lucrări, servicii sau proiecte de interes public local”), iar potrivit art. 3 alin (1) din Legea 69 din 2000 a educaţiei fizice şi sportului (actualizată) (autorităţile administraţiei publice, unităţile şi instituţiile de învăţământ, instituţiile sportive, precum şi organismele neguvernamentale de profil au obligaţia să sprijine sportul pentru toţi şi sportul de performanţă şi să asigure condiţiile organizatorice şi materiale de practicare a educaţiei fizice şi sportului în comunităţile locale).

Conform documentelor anexate propunem aprobarea proiectului

